Suvestinė redakcija nuo 2014-11-12 iki 2015-12-31

Įsakymas paskelbtas: Žin. 2011, Nr. 100-4726, i. k. 111301IISAK0001V-17

valstybinės teritorijų planavimo ir statybos inspekcijos

prie aplinkos ministerijos viršininkO

Į S A K Y M A S

dėl PLANAVIMO SĄLYGŲ, PLANAVIMO SĄLYGŲ SĄVADŲ IR STATYBĄ LEIDŽIANČIŲ DOKUMENTŲ PARENGIMO BEI IŠDAVIMO ATITIKTIES TEISĖS AKTŲ REIKALAVIMAMS TIKRINIMO TVARKOS aprašo patvirtinimo

2011 m. vasario 4 d. Nr. 1V-17

Vilnius

Vadovaudamasi Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 (Žin., 2003, Nr. 76-3499; 2010, Nr. 54-2662), 14.14 punktu:

1. T v i r t i n u Planavimo sąlygų, planavimo sąlygų sąvadų ir statybą leidžiančių dokumentų parengimo bei išdavimo atitikties teisės aktų reikalavimams tikrinimo tvarkos aprašą (pridedama).

2. P r i p a ž į s t u netekusiu galios Valstybinės teritorijų planavimo ir statybos inspekcijos prie Aplinkos ministerijos viršininko 2010 m. liepos 2 d. įsakymą Nr. 1V-108 „Dėl Teritorijų planavimo sąlygų ir jų sąvadų, statinių projektavimo sąlygų ir jų sąvadų ir statybos leidimų rengimo bei išdavimo atitikties teisės aktų reikalavimams tikrinimo tvarkos aprašo patvirtinimo“ (Žin., 2011, Nr. 99-4694).

Viršininkė	Laura Nalivaikienė

PATVIRTINTA

Valstybinės teritorijų planavimo ir statybos

inspekcijos prie Aplinkos ministerijos viršininko

2012 m. kovo 21 d. įsakymu Nr. 1V-43

(2014 m. sausio 8 d. įsakymo Nr. 1V-7 redakcija)

PLANAVIMO SĄLYGŲ IR STATYBĄ LEIDŽIANČIŲ DOKUMENTŲ IŠDAVIMO TEISĖTUMO, Prisijungimo sąlygų ir specialiųjų reikalavimų IŠDAVIMO TERMINŲ LAIKYMOSI, išduotų PRISIJUNGIMO SĄLYGŲ AR SPECIALIŲJŲ REIKALAVIMŲ TEISĖTUMO IR atsisakymo išduoti PRISIJUNGIMO SĄLYGas aR SPECIALIuosius REIKALAVIMus TEISĖTUMO TIKRINIMO TVARKOS APRAŠAS

I. BENDROSIOS NUOSTATOS

1. Planavimo sąlygų ir statybą leidžiančių dokumentų išdavimo teisėtumo, prisijungimo sąlygų ir specialiųjų reikalavimų išdavimo terminų laikymosi, išduotų prisijungimo sąlygų ar specialiųjų reikalavimų teisėtumo ir atsisakymo išduoti prisijungimo sąlygas ar specialiuosius reikalavimus teisėtumo tikrinimo tvarkos aprašas (toliau – Aprašas) nustato teisės aktų įgaliotų subjektų išduotų planavimo sąlygų savivaldybės lygmens ir vietovės lygmens kompleksinio teritorijų planavimo dokumentams (bendriesiems ir detaliesiems planams) bei specialiojo teritorijų planavimo dokumentams rengti (toliau – Planavimo sąlygos), statybą leidžiančių dokumentų (toliau – SLD) išdavimo teisėtumo, prisijungimo sąlygų ir specialiųjų architektūros reikalavimų, specialiųjų paveldosaugos reikalavimų, specialiųjų saugomos teritorijos tvarkymo ir apsaugos reikalavimų (toliau visi šie reikalavimai kartu – Specialieji reikalavimai) išdavimo terminų laikymosi, išduotų prisijungimo sąlygų ar Specialiųjų reikalavimų teisėtumo ir atsisakymo išduoti prisijungimo sąlygas ar Specialiuosius reikalavimus teisėtumo tikrinimo tvarką ir veiksmus, nustačius pažeidimus.

SLD išdavimo teisėtumo tikrinimo, šio patikrinimo rezultatų analizės, įforminimo ir nustatytų pažeidimų šalinimo pagrindinių veiksmų schema pateikta proceso srauto diagramoje (Aprašo 4 priedas). Šios diagramos sutartiniai žymėjimai pateikti Aprašo 5 priede.

Punkto pakeitimai:

Nr. 1V-171, 2014-11-11, paskelbta TAR 2014-11-11, i. k. 2014-16632

2. Aprašas privalomas Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija) administracijos padalinių (toliau – Padalinys, Padaliniai) valstybės tarnautojams ir darbuotojams, dirbantiems pagal darbo sutartis, (toliau kartu – darbuotojas (-ai)), tikrinantiems šio Aprašo 1 punkte nurodytų dokumentų, išduotų po 2014 m. sausio 1 d., išdavimo / neišdavimo teisėtumą, procedūrų ir dokumentų atitiktį teisės aktų reikalavimams. Šis Aprašas taip pat gali būti taikomas ir iki 2014 m. sausio 1 d. išduotų dokumentų tikrinimui.

3. Planavimo sąlygų, SLD išdavimo teisėtumo, prisijungimo sąlygų ir Specialiųjų reikalavimų išdavimo terminų laikymosi patikrinimų skaičius ir terminai nustatomi Padalinių darbo planuose, rengiamuose vadovaujantis metiniais Inspekcijos veiklos planais. Patikrinimai, taikant šį Aprašą, taip pat gali būti atliekami pagal atskirus Inspekcijos vadovybės pavedimus ir kitais atvejais (pvz., nagrinėjant skundus, pranešimus ir pan.).

II. SĄVOKOS

4. Apraše vartojamos pagrindinės sąvokos atitinka Lietuvos Respublikos teritorijų planavimo įstatyme, Lietuvos Respublikos statybos įstatyme, Lietuvos Respublikos saugomų teritorijų įstatyme ir Lietuvos Respublikos teritorijų planavimo ir statybos valstybinės priežiūros įstatyme vartojamas sąvokas.

III. PLANAVIMO SĄLYGŲ IŠDAVIMO TEISĖTUMO TIKRINIMAS

5. Tikrinant Planavimo sąlygų išdavimo teisėtumą, tikrinama, ar procedūros ir priimti sprendimai atitinka teritorijų planavimą reglamentuojančių teisės aktų reikalavimus.

6. Šio Aprašo nustatyta tvarka tikrinamos tos Planavimo sąlygos, nuo kurių išdavimo nepraėjo daugiau kaip vieneri metai ir pagal kurias parengtas teritorijų planavimo dokumentas (toliau – TPD) dar nepateiktas tikrinti Inspekcijai. Atrenkant pagal darbo planus tikrintinas Planavimo sąlygas, pirmenybė teikiama Planavimo sąlygoms, išduotoms savivaldybių ar jų dalių bendriesiems planams, inžinerinės infrastruktūros vystymo planams, miestų ir gyvenviečių plėtrai svarbiems TPD rengti.

7. Padalinio darbuotojas, atliekantis patikrinimą, naudodamasis Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacine sistema (toliau – TPDRIS), atsirenka Padalinio darbo plane nurodytą tikrintinų Planavimo sąlygų skaičių (TPD, kuriems rengti išduotos Planavimo sąlygos, skaičių).

8. Nesant galimybės Planavimo sąlygas gauti iš TPDRIS, Padalinio darbuotojas:

8.1. Teritorijų planavimo ir statybos valstybinės priežiūros įstatymo 4 straipsnio 3 dalyje nustatyta tvarka raštu teikia privalomąjį nurodymą planavimo organizatoriui pateikti konkretiems TPD rengti sąlygas privalėjusių išduoti subjektų išduotas Planavimo sąlygas arba TPD, kuriems rengti per rašte nurodytą laikotarpį išduotos Planavimo sąlygos, sąrašus;

8.2. iš gautų TPD sąrašų atrenka patikrinti ne mažesnį, negu nurodyta Padalinio darbo plane ar atskirame Inspekcijos vadovybės pavedime, Planavimo sąlygų skaičių (TPD, kuriems rengti išduotos Planavimo sąlygos, skaičių);

8.3. Teritorijų planavimo ir statybos valstybinės priežiūros įstatymo 4 straipsnio 3 dalyje nustatyta tvarka raštu teikia privalomąjį nurodymą planavimo organizatoriui iki šiame nurodyme nurodyto termino pateikti tikrinti visas atrinktas Planavimo sąlygas bei jų parengimo ir išdavimo dokumentus (arba šių dokumentų teisės aktų nustatyta tvarka patvirtintas kopijas) su jų apyrašais;

8.4. patikrintų dokumentų originalus grąžina planavimo organizatoriui, o reikalingų dokumentų kopijas pasilieka.

9. Planavimo sąlygų parengimo bei išdavimo procedūrų ir priimtų sprendimų atitiktis teritorijų planavimą reglamentuojančiuose teisės aktuose nustatytiems reikalavimams tikrinama pildant atitinkamai Planavimo sąlygų kompleksinio teritorijų planavimo dokumentui (bendrajam / detaliajam planui) rengti išdavimo teisėtumo patikrinimo aktą pagal Aprašo 1 priede nurodytus rekvizitus arba Planavimo sąlygų specialiojo teritorijų planavimo dokumentui rengti išdavimo teisėtumo patikrinimo aktą pagal Aprašo 2 priede nurodytus rekvizitus.

IV. STATYBĄ LEIDŽIANČIŲ DOKUMENTŲ IŠDAVIMO TEISĖTUMO TIKRINIMAS

10. Tikrinant SLD išdavimo teisėtumą, tikrinama, ar SLD išduotas nepažeidžiant teisės aktų reikalavimų, susijusių su prie prašymo išduoti SLD privalomais pridėti dokumentais ir prašyme būtinais nurodyti duomenimis, statinio projekto sudėtimi ir jo įforminimu, projekto tikrinimo ir SLD išdavimo procedūromis.

11. Pagal šį Aprašą tikrinamas išdavimo teisėtumas šių SLD: leidimų statyti naują (-us) statinį (-ius), rekonstruoti statinį (-ius), atnaujinti (modernizuoti) pastatą (-us) ir rašytinių pritarimų statinio kapitalinio remonto, paprastojo remonto, supaprastintam statybos, supaprastintam rekonstravimo, griovimo projektams bei kapitalinio remonto, paprastojo remonto, griovimo aprašams (toliau Apraše ir jo 3 priede – Projektai), kai SLD yra privalomi.

12. Tikrinti pagal Padalinio darbo planą atrenkami SLD, nuo kurių išdavimo nepraėjo daugiau kaip vieneri metai. Tikrintinų SLD atranka vykdoma Rizikos valdymo informacinėje sistemoje. Neplaniniai SLD patikrinimai atliekami Teritorijų planavimo ir statybos valstybinės priežiūros įstatymo nustatytais atvejais (Aprašo 4 priedo 1 veiksmas).

Punkto pakeitimai:

Nr. 1V-171, 2014-11-11, paskelbta TAR 2014-11-11, i. k. 2014-16632

13. Esant reikalui patikrinti supaprastinta tvarka išduotą SLD, tikrinama buvusio (pirminio) SLD parengimo ir išdavimo procedūrų ir dokumentų sudėties atitiktis šio Aprašo 10 punkte nurodytuose teisės aktuose nustatytiems reikalavimams.

14. Padalinio darbuotojas, atliekantis SLD išdavimo teisėtumo patikrinimą, vadovaudamasis Teritorijų planavimo ir statybos valstybinės priežiūros įstatymo 10 straipsnio 2 dalies nuostatomis:

14.1. SLD išdavusiam viešojo administravimo subjektui pateikia privalomąjį nurodymą per 10 darbo dienų pateikti visus su SLD išdavimu susijusius dokumentus, išskyrus tuos, kuriuos (jų kopijas) galima gauti pasinaudojus Lietuvos Respublikos statybos leidimų ir statybos valstybinės priežiūros informacine sistema IS „Infostatyba“ (toliau – IS „Infostatyba“) (Aprašo 4 priedo 2 veiksmas), kontroliuoja privalomojo nurodymo vykdymą (Aprašo 4 priedo 3 veiksmas);

14.2. jeigu reikia, kreipiasi į Statybos įstatyme nurodytas statinio projektą tikrinančias institucijas ir kitus subjektus (jų padalinius), prašydamas per 10 darbo dienų pateikti išvadas, ar statinio projekto sprendiniai atitinka teisės aktų reikalavimus (Aprašo 4 priedo 4 veiksmas).

Punkto pakeitimai:

Nr. 1V-171, 2014-11-11, paskelbta TAR 2014-11-11, i. k. 2014-16632

15. Padalinio darbuotojas, gavęs ir įvertinęs šio Aprašo 14 punkte nurodytus visus dokumentus ir išvadas (Aprašo 4 priedo 5 veiksmas), SLD parengimo ir išdavimo procedūrų ir dokumentų sudėties atitiktį teisės aktų reikalavimams tikrina, IS „Infostatyba“ formuodamas ir pildydamas Statybą leidžiančio dokumento išdavimo teisėtumo, prisijungimo sąlygų ir specialiųjų reikalavimų išdavimo terminų laikymosi patikrinimo aktą pagal Aprašo 3 priede pateiktus rekvizitus (Aprašo 4 priedo 6 veiksmas). Tarnybinę pagalbą (išvadą) dėl projekto atitikties teritorijų planavimo dokumentams teikia Inspekcijos teritorijų planavimo valstybinės priežiūros specialistai.

Punkto pakeitimai:

Nr. 1V-171, 2014-11-11, paskelbta TAR 2014-11-11, i. k. 2014-16632

16. Kai SLD patikrinimas atliekamas nagrinėjant skundą ar pranešimą, jis turi būti baigtas per 20 darbo dienų nuo šio Aprašo 14 punkte nurodytų visų dokumentų ir išvadų gavimo dienos. Patikrinimo terminas dėl objektyvių priežasčių gali būti pratęstas, bet ne ilgiau kaip 20 darbo dienų, apie tai raštu informuojant skundą ar pranešimą pateikusį (patikrinimą inicijavusį) asmenį ir tikrinamą subjektą, nurodant patikrinimo termino pratęsimo priežastis.

V. PRISIJUNGIMO SĄLYGŲ IR SPECIALIŲJŲ REIKALAVIMŲ IŠDAVIMO TERMINŲ LAIKYMOSI, IŠDAVIMO TEISĖTUMO IR ATSISAKYMO IŠDUOTI TEISĖTUMO TIKRINIMAS

17. Tikrinant prisijungimo sąlygų ir Specialiųjų reikalavimų išdavimo terminų laikymąsi, išduotų prisijungimo sąlygų ar Specialiųjų reikalavimų teisėtumą, atsisakymo išduoti prisijungimo sąlygas ar Specialiuosius reikalavimus teisėtumą, tikrinama procedūrų, sprendimų ir terminų atitiktis tai reglamentuojančių teisės aktų nuostatoms.

18. Prisijungimo sąlygų ir Specialiųjų reikalavimų išdavimo terminų laikymosi patikrinimai atliekami vykdant Padalinių metiniuose darbo planuose nustatytus SLD išdavimo teisėtumo patikrinimus, įrašant atitinkamą išvadą Statybą leidžiančio dokumento išdavimo teisėtumo patikrinimo akte pagal Aprašo 3 priede nurodytus rekvizitus.

19. Kitais, negu nurodyta šio Aprašo 18 punkte, atvejais prisijungimo sąlygų ir Specialiųjų reikalavimų išdavimo terminų laikymosi, prisijungimo sąlygų ir Specialiųjų reikalavimų išdavimo teisėtumo ir atsisakymo išduoti prisijungimo sąlygas ar Specialiuosius reikalavimus teisėtumo patikrinimai atliekami gavus statytojų (užsakovų) skundus ar pranešimus arba pagal atskirus Inspekcijos vadovybės pavedimus, surašant laisvos formos išvadą.

20. Padalinio darbuotojas, nagrinėjantis skundą ar pranešimą dėl nustatytais terminais neišduotų prisijungimo sąlygų ar Specialiųjų reikalavimų, vadovaudamasis Teritorijų planavimo ir statybos valstybinės priežiūros įstatymo 9 straipsnio 1 dalies nuostatomis:

20.1. per 3 darbo dienas nuo skundo ar pranešimo gavimo dienos patikrina, ar skunde ar pranešime nurodytas (-i) subjektas (-ai) pagal teisės aktų nuostatas privalėjo išduoti prisijungimo sąlygas ar Specialiuosius reikalavimus;

20.2. nustatęs, kad prisijungimo sąlygas ir (ar) Specialiuosius reikalavimus privalėjęs (-ę) išduoti subjektas (-ai) jų per Statybos įstatymo nustatytus terminus neišdavė, per 5 darbo dienas išsiunčia prisijungimo sąlygų ar Specialiųjų reikalavimų nustatytu terminu neišdavusiam subjektui privalomąjį nurodymą per 5 darbo dienas nuo šio nurodymo gavimo dienos išduoti statytojui prisijungimo sąlygas ar Specialiuosius reikalavimus arba pateikti motyvuotą atsisakymą;

20.3. pasibaigus privalomojo nurodymo įvykdymo terminui arba iki šio termino pabaigos gavęs subjekto, privalėjusio išduoti prisijungimo sąlygas ir (ar) Specialiuosius reikalavimus, raštą, kad šis nurodymas yra įvykdytas, su įvykdymą patvirtinančiais dokumentais, apie įvykdymą pažymi turimame privalomojo nurodymo egzemplioriuje;

20.4. gavęs subjekto, privalėjusio išduoti prisijungimo sąlygas ir (ar) Specialiuosius reikalavimus, raštą su atsisakymu išduoti prisijungimo sąlygas ir (ar) Specialiuosius reikalavimus, patikrina atsisakymo pagrįstumą (motyvus) pagal galiojančius teisės aktus ir, jeigu atsisakyta pagrįstai, per 3 darbo dienas apie tai raštu informuoja statytoją.

21. Padalinio darbuotojas, nagrinėjantis skundą ar pranešimą ir tikrinantis, ar prisijungimo sąlygos ir (ar) Specialieji reikalavimai atitinka teisės aktų reikalavimus, vadovaudamasis Teritorijų planavimo ir statybos valstybinės priežiūros įstatymo 9 straipsnio 3 dalies ir Specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašo, patvirtinto Lietuvos Respublikos aplinkos ministro 2013 m. gruodžio 31 d. įsakymu Nr. D1-997, nuostatomis:

21.1. per 3 darbo dienas raštu kreipiasi į atitinkamus viešojo administravimo subjektus, prašydamas per 5 darbo dienas pateikti išvadas, ar prisijungimo sąlygos ir (ar) Specialieji reikalavimai išduoti laikantis teisės aktų reikalavimų;

21.2. gavęs viešojo administravimo subjektų išvadas, per 10 darbo dienų įvertina jų atitiktį teisės aktų reikalavimams ir skundą ar pranešimą pateikusiam asmeniui raštu pateikia savo išvadą apie išduotų prisijungimo sąlygų ir (ar) Specialiųjų reikalavimų atitiktį teisės aktams.

22. Padalinio darbuotojas, nagrinėjantis skundą ar pranešimą ir tikrinantis, ar prisijungimo sąlygas ir (ar) Specialiuosius reikalavimus išduoti atsisakyta teisėtai, vadovaudamasis Teritorijų planavimo ir statybos valstybinės priežiūros įstatymo 9 straipsnio 4 dalies ir Specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašo nuostatomis:

22.1. per 3 darbo dienas raštu kreipiasi į atsisakiusius išduoti prisijungimo sąlygas ir (ar) Specialiuosius reikalavimus subjektus, nurodydama per 10 darbo dienų pateikti atsisakymo išduoti minėtas sąlygas ir (ar) Specialiuosius reikalavimus motyvus;

22.2. per 5 darbo dienas išnagrinėjęs atsisakymo išduoti prisijungimo sąlygas ir (ar) Specialiuosius reikalavimus motyvus, jeigu reikia, kreipiasi į atitinkamus viešojo administravimo subjektus, prašydamas per 5 darbo dienas pateikti išvadas, ar prisijungimo sąlygas ir (ar) Specialiuosius reikalavimus išduoti atsisakoma pagrįstai;

22.3. gavęs ir įvertinęs viešojo administravimo subjektų išvadas, per 20 darbo dienų nuo jų gavimo dienos skundo ar pranešimo pateikėjui raštu pateikia savo išvadą dėl atsisakymo išduoti prisijungimo sąlygas ir (ar) Specialiuosius reikalavimus pagrįstumo.

VI. PATIKRINIMO REZULTATŲ ANALIZĖ, ĮFORMINIMAS IR VEIKSMAI, NUSTAČIUS PAŽEIDIMUS

23. Padalinio darbuotojas, baigęs Planavimo sąlygų išdavimo teisėtumo patikrinimą ir surašęs šio Aprašo 1 ar 2 priede nurodytą patikrinimo aktą:

23.1. Padalinio vadovo pasirašomame rašte, kuriuo apie Planavimo sąlygų patikrinimo rezultatus per 5 darbo dienas nuo patikrinimo akto pasirašymo dienos informuojamas skundą ar pranešimą pateikęs asmuo ir patikrinti Planavimo sąlygas išdavę subjektai, nurodo patikrinimo tikslą (patikrinti Planavimo sąlygų išdavimo teisėtumą) ir pateikia planavimo organizatoriaus patikrinti pateiktų Planavimo sąlygų atitikties teisės aktų reikalavimams įvertinimą, pridedant teisės aktų nustatyta tvarka patvirtintą patikrinimo akto kopiją;

23.2. nustatęs teritorijų planavimą reglamentuojančių teisės aktų pažeidimus, imasi veiksmų, nurodytų Teritorijų planavimo ir statybos valstybinės priežiūros įstatymo 4 straipsnio 4 ir 5 dalyse.

24. Padalinio darbuotojui baigus SLD patikrinimą ir surašius šio Aprašo 3 priede nurodytą patikrinimo aktą:

24.1. nustačius SLD išdavimą reglamentuojančių teisės aktų pažeidimų, ne vėliau kaip po 5 darbo dienų nuo patikrinimo akto pasirašymo dienos priimamas sprendimas dėl nustatytų pažeidimų šalinimo (Aprašo 4 priedo 7 veiksmas):

24.1.1. jeigu nustatyti techninio pobūdžio ar mažareikšmiai procedūriniai pažeidimai, taip pat jei nustatyti kiti trūkumai, kuriuos galima pašalinti nepažeidžiant teisės aktų reikalavimų ar trečiųjų asmenų teisėtų interesų, – pateikti SLD išdavusiam ar kitam viešojo administravimo subjektui, ar statytojui privalomąjį nurodymą per jame nurodytą, bet ne ilgesnį negu vieno mėnesio terminą pašalinti nustatytus pažeidimus ar trūkumus (Aprašo 4 priedo 8 veiksmas). Privalomojo nurodymo vykdymą kontroliuoja jį surašęs darbuotojas (Aprašo 4 priedo 9 veiksmas);

24.1.2. jeigu per nustatytą terminą privalomasis nurodymas neįvykdomas arba nustatyti pažeidimai ar trūkumai negali būti pašalinami 24.1.1 punkte nurodytais būdais, – nustatyta tvarka kreiptis į teismą dėl SLD galiojimo panaikinimo (Aprašo 4 priedo 10–12 veiksmai);

24.2. Padalinio vadovo pasirašomame rašte, kuriuo apie SLD patikrinimo rezultatus per 5 darbo dienas nuo patikrinimo akto pasirašymo dienos informuojamas skundą ar pranešimą pateikęs asmuo ir SLD išdavęs viešojo administravimo subjektas, nurodomas patikrinimo tikslas (patikrinti SLD išdavimo teisėtumą) ir pateikiamas įvertinimas, nurodant tolesnius Inspekcijos veiksmus; prie rašto pridedama teisės aktų nustatyta tvarka patvirtinta patikrinimo akto kopija (Aprašo 4 priedo 14 veiksmas).

Punkto pakeitimai:

Nr. 1V-69, 2014-05-07, paskelbta TAR 2014-05-12, i. k. 2014-05349

Nr. 1V-171, 2014-11-11, paskelbta TAR 2014-11-11, i. k. 2014-16632

25. Padalinio darbuotojas, baigęs prisijungimo sąlygų ar Specialiųjų reikalavimų atitikties teisės aktų reikalavimams patikrinimą:

25.1. per 10 darbo dienų nuo viešojo administravimo subjektų išvadų gavimo dienos skundą ar pranešimą pateikusiam asmeniui raštu pateikia savo išvadą apie išduotų prisijungimo sąlygų ar Specialiųjų reikalavimų atitiktį teisės aktams ir 25.1 punkte nurodytu atveju informuoja apie privalomojo nurodymo pateikimą;

25.2. nustatęs teisės aktų pažeidimų, išduodant prisijungimo sąlygas ar Specialiuosius reikalavimus, atlieka veiksmus, nurodytus Teritorijų planavimo ir statybos valstybinės priežiūros įstatymo 9 straipsnio 3 dalyje.

26. Padalinio darbuotojas, baigęs atsisakymo išduoti prisijungimo sąlygas ar Specialiuosius reikalavimus teisėtumo patikrinimą:

26.1. per 20 darbo dienų nuo viešojo administravimo subjektų išvadų gavimo dienos skundą ar pranešimą pateikusiam asmeniui raštu pateikia savo išvadą dėl atsisakymo išduoti prisijungimo sąlygas ar Specialiuosius reikalavimus ir 26.1 punkte nurodytu atveju informuoja apie privalomojo nurodymo pateikimą;

26.2. nustatęs, kad prisijungimo sąlygas ir (ar) Specialiuosius reikalavimus atsisakoma išduoti neteisėtai, atlieka veiksmus, nurodytus Teritorijų planavimo ir statybos valstybinės priežiūros įstatymo 9 straipsnio 4 dalyje.

VII. BAIGIAMOSIOS NUOSTATOS

27. Šio Aprašo 9 punkte nurodyti patikrinimo aktai, 19 punkte nurodytos Padalinių darbuotojų išvados registruojamos atitinkamame informacinės dokumentų valdymo sistemos „Avilys“ dokumentų registre.

28. Šio Aprašo 15 punkte nurodyti patikrinimo aktai registruojami IS „Infostatyba“.

_______________

Priedo pakeitimai:

Nr. 1V-43, 2012-03-21, Žin., 2012, Nr. 42-2096 (2012-04-07), i. k. 112301IISAK0001V-43

Nr. 1V-7, 2014-01-08, paskelbta TAR 2014-02-14, i. k. 2014-01583

Planavimo sąlygų ir statybą leidžiančių dokumentų

išdavimo teisėtumo, prisijungimo sąlygų ir Specialiųjų

reikalavimų išdavimo terminų laikymosi, išduotų

prisijungimo sąlygų ar Specialiųjų reikalavimų teisėtumo ir

atsisakymo išduoti prisijungimo sąlygas ar Specialiuosius

reikalavimus teisėtumo tikrinimo tvarkos aprašo

1 priedas

(Planavimo sąlygų kompleksinio teritorijų planavimo dokumentui (bendrajam / detaliajam* planui) rengti išdavimo teisėtumo patikrinimo akto rekvizitai)

___________________ teritorijų planavimo ir statybos valstybinės priežiūros skyrius

PLANAVIMO SĄLYGŲ KOMPLEKSINIO TERITORIJŲ PLANAVIMO DOKUMENTUI (BENDRAJAM / DETALIAJAM* PLANUI) RENGTI IŠDAVIMO TEISĖTUMO PATIKRINIMO AKTAS

Data ir Nr. _________

Vieta __________

Patikrinimo pradžia (data, val.): ____________

Patikrinimo pabaiga (data, val.): ____________

Patikrinimo trukmė (val.): ____________

Bendrieji duomenys

Planuojamos teritorijos pavadinimas, vieta ____________________________________________

Planavimo organizatorius ____________________________________________

Planavimo uždaviniai _______________________________________________

Žemės sklype (teritorijoje) numatoma veikla _________________________

Numatomo rengti teritorijų planavimo dokumento pavadinimas _____________________________

Planavimo sąlygas kompleksinio teritorijų planavimo dokumentui (bendrajam / detaliajam* planui) rengti išdavusių subjektų pavadinimai

________________________________________________

________________________________________________________________________________

________________________________________________________________________________

Duomenys apie Planavimo sąlygų parengimo ir išdavimo atitiktį teisės aktų reikalavimams

Eil. Nr.	Vadovaujantis teritorijų planavimą reglamentuojančiais teisės aktais patikrinta, ar:	Įvertinimas	Pastabos

Taip	Ne	Netik-rinta

x	x	x

1.	Planavimo organizatorius turi teisę vykdyti planavimo organizatoriaus funkcijas	Jei žymima „Ne“, nurodomos priežastys
2.	Planavimo sąlygose nurodyti uždaviniai atitinka Teritorijų planavimo įstatymo ir kitų teisės aktų nuostatas ir yra konkrečiai suformuluoti	Jei žymima „Ne“, nurodomos neatitiktys
3.	Planuojamos veiklos šioje vietoje galimybė yra numatyta kompleksinio teritorijų planavimo dokumente / specialiojo teritorijų planavimo dokumente*	Jei žymima „Taip“, nurodoma, kokiame dokumente numatyta. Jei žymima „Ne“, nurodoma, kokia veikla galima
4.	Išduotų planavimo sąlygų kompleksinio teritorijų planavimo dokumentui (bendrajam / detaliajam* planui) rengti turinys atitinka teisės aktų nuostatas	Jei žymima „Ne“, nurodomos neatitiktys
5.	Planavimo organizatorius pateikė nustatytos sudėties prašymus dėl sąlygų kompleksinio teritorijų planavimo dokumentui (bendrajam / detaliajam* planui) rengti visiems teisės aktuose numatytiems subjektams	Jei žymima „Ne“, nurodoma, kam privalėjo pateikti, tačiau nepateikė
6.	5 punkte nurodytos prašymai atitinka teisės aktų reikalavimus	Jei žymima „Ne“, nurodomos neatitiktys
7.	Planavimo sąlygų išdavimo terminai ir sudėtis atitinka teisės aktų reikalavimus	Jei žymima „Ne“, nurodomos neatitiktys
8.	Planavimo sąlygos suredaguotos aiškiai, konkrečiai ir yra pakankamos kompleksinio teritorijų planavimo dokumento (bendrojo / detaliojo* plano) sprendiniams parengti	Jei žymima „Ne“, nurodomi trūkumai
9.	Dėl planavimo sąlygų buvo skundų ar ginčų	Jei žymima „Taip“, nurodomos (pridedamos) išvados
10.	Nustatytą kitų neatitikčių teisės aktų reikalavimams	Jei žymima „Taip“, nurodomi teisės aktų reikalavimų pažeidimai
Išvada
Planavimo sąlygų išdavimo procedūros ir priimti sprendimai atitinka teritorijų planavimą reglamentuojančių teisės aktų reikalavimus	Jei žymima „Ne“, nurodomos neatitiktys (šio akto punktai)

* – nereikalingus žodžius išbraukti.

Nustatyti pažeidimai (teisės aktas, straipsnis, dalis, punktas): ______________________________

__________________________________________________________________________________

Pažeidimų (jeigu jie nustatyti) padarymo laikas:

Patikrinimą atliko (pareigos, vardas, pavardė, parašas, data) ______________________________

______________

Priedo pakeitimai:

Nr. 1V-43, 2012-03-21, Žin., 2012, Nr. 42-2096 (2012-04-07), i. k. 112301IISAK0001V-43

Nr. 1V-7, 2014-01-08, paskelbta TAR 2014-02-14, i. k. 2014-01583

Planavimo sąlygų ir statybą leidžiančių dokumentų

išdavimo teisėtumo, prisijungimo sąlygų ir Specialiųjų

reikalavimų išdavimo terminų laikymosi, išduotų

prisijungimo sąlygų ar Specialiųjų reikalavimų teisėtumo ir

atsisakymo išduoti prisijungimo sąlygas ar Specialiuosius

reikalavimus teisėtumo tikrinimo tvarkos aprašo

2 priedas

(Planavimo sąlygų specialiojo teritorijų planavimo dokumentui rengti išdavimo teisėtumo patikrinimo akto rekvizitai)

___________________ teritorijų planavimo ir statybos valstybinės priežiūros skyrius

PLANAVIMO SĄLYGŲ SPECIALIOJO TERITORIJŲ PLANAVIMO DOKUMENTUI RENGTI IŠDAVIMO TEISĖTUMO PATIKRINIMO AKTAS

Data ir Nr. _________

Vieta __________

Patikrinimo pradžia (data, val.): ____________

Patikrinimo pabaiga (data, val.): ____________

Patikrinimo trukmė (val.): ____________

Bendrieji duomenys

Planuojamos teritorijos pavadinimas, vieta ____________________________________________

Planavimo organizatorius _______________________________________________

Planavimo uždaviniai ____________________________

Žemės sklype (teritorijoje) numatoma veikla _________________________

Numatomo rengti teritorijų planavimo dokumento pavadinimas _____________________________

Planavimo sąlygas specialiojo teritorijų planavimo dokumentui rengti išdavusių subjektų pavadinimai

________________________________________________________________________________

________________________________________________________________________________

________________________________________________________________________________

Duomenys apie planavimo sąlygų parengimo ir išdavimo atitiktį teisės aktų reikalavimams:

Eil. Nr.	Vadovaujantis teritorijų planavimą reglamentuojančiais teisės aktais patikrinta, ar:	Įvertinimas	Pastabos

Taip	Ne	Netikrinta

x	x	x

1.	Planavimo organizatorius turi teisę vykdyti planavimo organizatoriaus funkcijas	Jei žymima „Ne“, nurodomos priežastys
2.	Planavimo sąlygose nurodyti uždaviniai atitinka Teritorijų planavimo įstatymo ir kitų teisės aktų nuostatas ir yra konkrečiai suformuluoti	Jei žymima „Ne“, nurodomos neatitiktys
3.	Planuojamos veiklos šioje vietoje galimybė yra numatyta kompleksinio teritorijų planavimo dokumente / specialiojo teritorijų planavimo dokumente*	Jei žymima „Taip“, nurodoma, kokiame dokumente numatyta. Jei žymima „Ne“, nurodoma, kokia veikla galima
4.	Išduotų planavimo sąlygų specialiojo teritorijų planavimo dokumentui rengti turinys atitinka teisės aktų nuostatas	Jei žymima „Ne“, nurodomos neatitiktys
5.	Planavimo organizatorius pateikė nustatytos sudėties prašymus dėl sąlygų specialiojo teritorijų planavimo dokumentui rengti visiems teisės aktuose numatytiems subjektams	Jei žymima „Ne“, nurodoma, kam privalėjo pateikti, tačiau nepateikė
6.	5 punkte nurodytos prašymai atitinka teisės aktų reikalavimus	Jei žymima „Ne“, nurodomos neatitiktys
7.	Planavimo sąlygų išdavimo terminai ir sudėtis atitinka teisės aktų reikalavimus	Jei žymima „Ne“, nurodomos neatitiktys
8.	Planavimo sąlygos suredaguotos aiškiai, konkrečiai ir yra pakankamos specialiojo teritorijų planavimo dokumento sprendiniams parengti	Jei žymima „Ne“, nurodomi trūkumai
9.	Dėl planavimo sąlygų buvo skundų ar ginčų	Jei žymima „Taip“, nurodomos (pridedamos) išvados
10.	Nustatyta kitų neatitikčių teisės aktų reikalavimams	Jei žymima „Taip“, nurodomi teisės aktų reikalavimų pažeidimai
Išvada
Planavimo sąlygų išdavimo procedūros ir priimti sprendimai atitinka teritorijų planavimą reglamentuojančių teisės aktų reikalavimus	Jei žymima „Ne“, nurodomos neatitiktys (šio akto punktai)

* – nereikalingus žodžius išbraukti.

Nustatyti pažeidimai (teisės aktas, straipsnis, dalis, punktas): ______________________________

__________________________________________________________________________________

Pažeidimų (jeigu jie nustatyti) padarymo laikas:

Patikrinimą atliko (pareigos, vardas, pavardė, parašas, data) ______________________________

______________

Priedo pakeitimai:

Nr. 1V-43, 2012-03-21, Žin., 2012, Nr. 42-2096 (2012-04-07), i. k. 112301IISAK0001V-43

Nr. 1V-7, 2014-01-08, paskelbta TAR 2014-02-14, i. k. 2014-01583

Planavimo sąlygų ir statybą leidžiančių dokumentų išdavimo teisėtumo, prisijungimo sąlygų ir Specialiųjų reikalavimų išdavimo terminų laikymosi, išduotų prisijungimo sąlygų ar Specialiųjų reikalavimų teisėtumo ir atsisakymo išduoti prisijungimo sąlygas ar Specialiuosius reikalavimus teisėtumo tikrinimo tvarkos aprašo

3 priedas

(Statybą leidžiančio dokumento išdavimo teisėtumo, prisijungimo sąlygų ir Specialiųjų reikalavimų išdavimo terminų laikymosi patikrinimo akto rekvizitai)

STATYBĄ LEIDŽIANČIO DOKUMENTO IŠDAVIMO TEISĖTUMO, PRISIJUNGIMO SĄLYGŲ IR SPECIALIŲJŲ REIKALAVIMŲ IŠDAVIMO TERMINŲ LAIKYMOSI PATIKRINIMO AKTAS

Data ir Nr. _________

Vieta __________

Patikrinimo pradžia (data, val.): ____________

Patikrinimo pabaiga (data, val.): ____________

Patikrinimo trukmė (val.): ____________

Statybą leidžiantis dokumentas (toliau – SLD)

Pavadinimas

Registracijos data ir Nr.

Išdavusio subjekto pavadinimas _________________________________________________

Suteikia teisę:

Statyti naujus statinius:

Statinio paskirtis _____________________________________________________________

Statinio kategorija ______________________________________________________________

Žemės sklypo (-ų) kad. Nr. ______________________________________________________

Statybos adresas (-ai) __________________________________________________________

Statinį nugriauti ar pašalinti iki 20__ m. ________________ ______d.

Rekonstruoti statinius:

Statinio esama paskirtis ______________________,	būsima paskirtis ___________________

Statinio esama kategorija _____________________,	būsima kategorija __________________

Žemės sklypo (-ų) kad. Nr. ______________________________________________________

Statinio unikalus Nr. ______________________________

Statybos adresas (-ai) __________________________________________________________

Patalpų, kuriose bus atliekami darbai, unikalūs Nr.* ___________________________________

Patalpų esama paskirtis** _____________________,	būsima paskirtis ___________________

Atnaujinti (modernizuoti) pastatus:

Pastato esama paskirtis ______________________,	būsima paskirtis ___________________

Pastato esama kategorija _____________________,	būsima kategorija __________________

Žemės sklypo kad. Nr. ______________________________________________________

Pastato unikalus Nr. ______________________________

Statybos adresas __________________________________________________________

Patalpų, kuriose bus atliekami darbai, unikalūs Nr.* ___________________________________

Patalpų esama paskirtis** _____________________,	būsima paskirtis ___________________

Atlikti statinių kapitalinį remontą:

Statinio esama paskirtis ______________________,	būsima paskirtis ___________________

Statinio esama kategorija _____________________,	būsima kategorija __________________

Žemės sklypo (-ų) kad. Nr. ______________________________________________________

Statinio unikalus Nr. ______________________________

Statybos adresas (-ai) __________________________________________________________

Patalpų, kuriose bus atliekami darbai, unikalūs Nr.* ___________________________________

Patalpų esama paskirtis** _____________________,	būsima paskirtis ___________________

Atlikti statinių paprastąjį remontą:

Statinio esama paskirtis ______________________,	būsima paskirtis ___________________

Statinio kategorija _____________________

Žemės sklypo (-ų) kad. Nr. ______________________________________________________

Statinio unikalus Nr. ______________________________

Statybos adresas (-ai) __________________________________________________________

Patalpų, kuriose bus atliekami darbai, unikalūs Nr.* ___________________________________

Patalpų esama paskirtis** _____________________,	būsima paskirtis ___________________

Griauti statinius:

Statinio paskirtis _________________________________________

Statinio kategorija _________________________________________

Žemės sklypo (-ų) kad. Nr. ______________________________________________________

Statinio unikalus Nr. ______________________________

Statybos adresas (-ai) __________________________________________________________

Pakeisti statinių paskirtį (neatliekant kapitalinio remonto ar rekonstravimo darbų):

Statinio esama paskirtis ______________________,	būsima paskirtis ___________________

Statinio kategorija _____________________

Žemės sklypo (-ų) kad. Nr. ______________________________________________________

Statinio unikalus Nr. ______________________________

Statybos adresas (-ai) __________________________________________________________

Patalpų, kuriose bus atliekami darbai, unikalūs Nr.* ___________________________________

Patalpų esama paskirtis** _____________________,	būsima paskirtis ___________________

Pakeisti patalpų paskirtį (neatliekant kapitalinio remonto ar rekonstravimo darbų):

Statinio esama paskirtis ______________________,	būsima paskirtis ___________________

Statinio kategorija _____________________

Žemės sklypo (-ų) kad. Nr. ______________________________________________________

Statinio unikalus Nr. ______________________________

Statybos adresas (-ai) __________________________________________________________

Patalpų, kuriose bus atliekami darbai, unikalūs Nr.* ___________________________________

Patalpų esama paskirtis** _____________________,	būsima paskirtis ___________________

*Jei darbai atliekami tik atskirose patalpose

** jei keičiama patalpų paskirtis

Duomenys apie statytoją

Fizinio asmens vardas, pavardė, asmens kodas, tel. Nr., el. p. adresas ____________________________________

Juridinio asmens teisinė forma, pavadinimas, kodas, buveinės adresas, tel. Nr., el. p. adresas __________________

Duomenys apie statinio projektą

Statinio projekto pavadinimas ___________________________________________________________________

Nr., parengimo metai _____________________________________________________________________

Duomenys apie statinio projektuotoją

Fizinio asmens vardas, pavardė, asmens kodas, teisę būti projektuotoju suteikiančio dokumento pavadinimas, Nr., išdavimo data, galiojimo data

_________________________________________________________________________________________

Juridinio asmens teisinė forma, pavadinimas, kodas, teisę būti projektuotoju suteikiančio dokumento pavadinimas, Nr., išdavimo data, galiojimo data

_____________________________________________________________________

Duomenys apie statinio projekto vadovą

Vardas, pavardė, asmens kodas, teisę eiti šias pareigas suteikiančio dokumento pavadinimas, Nr., išdavimo data, galiojimo data, tel. Nr., el. p. adresas

____________________________________________________________________________

Prašymas išduoti SLD

Registracijos data ir Nr. ___________________________________________

Duomenys apie SLD parengimo ir išdavimo atitiktį teisės aktų reikalavimams:

Eil. Nr.	Teisės aktų nuostatos	Įvertinimas	Pastabos

Taip	Ne	Netikrinta

x	x	x

1.	Statytojas pateikė prašymą išduoti SLD, pasinaudodamas galimybe įteisinti savavališką statybą	-
2.	Prašyme išduoti SLD nurodyti visi privalomi nurodyti duomenys	Jei žymima „Ne“, nurodoma, kokių nenurodė
3.	Statytojas atitinka Statybos įstatyme nustatytus reikalavimus statytojo teisei įgyvendinti	Jei žymima „Ne“, nurodomos neatitiktys
4.	Statytojas su prašymu išduoti SLD pateikė visus privalomus dokumentus, nurodytus Statybos įstatyme ir jo įgyvendinamuosiuose teisės aktuose	Jei žymima „Ne“, nurodoma, kokių nepateikė
5.	Prašymas išduoti SLD įregistruotas IS „Infostatyba“
6.	Prie statinio projekto pridėtos visos prisijungimo sąlygos, pagrindžiančios projekto sprendinius	Jei žymima „Ne“, nurodoma, kokios sąlygos nepridėtos
7.	Prisijungimo sąlygos, pagrindžiančios projekto sprendinius, kurios nepridėtos prie statinio projekto, yra išduotos	Jei žymima „Ne“, nurodoma, kokios sąlygos neišduotos
8.	Prie statinio projekto pridėti visi Specialieji reikalavimai (kai jie privalomi pagal teisės aktus)	Jei žymima „Ne“, nurodoma, kokie reikalavimai nepridėti
9.	Specialieji reikalavimai (kai jie privalomi pagal teisės aktus), kurie nepridėti prie statinio projekto, yra išduoti	Jei žymima „Ne“, nurodoma, kokie reikalavimai neišduoti
10.	Prie statinio projekto pridėti visi privalomi pridėti statinio projekto rengimo dokumentai	Jei žymima „Ne“, nurodoma, kokie dokumentai nepridėti
11.	Statinio projekto sudėtis atitinka teisės aktų reikalavimus	Jei žymima „Ne“, nurodomos neatitiktys
12.	Statinio projektą nustatyta tvarka pasirašė visi jį privalėję pasirašyti asmenys	Jei žymima „Ne“, nurodoma, kas nepasirašė, ir (ar) tvarkos pažeidimai
13.	Statinio projektą pasirašę asmenys turėjo teisę pasirašyti šį statinio projektą	Jei žymima „Ne“, nurodomos priežastys
14.	Statinio projekte teisingai nurodyta statinio kategorija ir statybos rūšis	Jei žymima „Ne“, nurodoma, kas neteisinga ir kaip turi būti
15.	Statinio projekto ekspertizės akte (kai ekspertizė privaloma) yra įrašas, kad statinio projekto sprendiniai atitinka esminius statinio reikalavimus, privalomųjų projekto rengimo dokumentų, kitų teisės aktų reikalavimus
16.	Statinio projekto ekspertizės aktą pasirašę asmenys turėjo teisę tai atlikti	Jei žymima „Ne“, nurodomos priežastys
17.	Statinio projekto sprendiniai atitinka teritorijų planavimo dokumentų sprendinius	Jei žymima „Ne“, nurodomos neatitiktys
18.	Nurodyti visi subjektai, pagal teisės aktų nustatytą kompetenciją privalantys patikrinti statinio projektą	Jei žymima „Ne“, įrašomi nenurodyti subjektai
19.	Statinio projektui pritarė visi privalėję projektą tikrinti subjektai	Jei žymima „Ne“, nurodomi nepritarę subjektai
20.	SLD išdavimo terminas atitinka nustatytą Statybos įstatyme	Jei žymima „Ne“, nurodoma per kiek laiko išduota
Išvados dėl SLD parengimo ir išdavimo teisėtumo, prisijungimo sąlygų ir specialiųjų reikalavimų išdavimo terminų laikymosi:
1.	Statybą leidžiantis dokumentas išduotas:	-	-	-
1.1.	teisėtai (nepažeidžiant teisės aktų reikalavimų)	-	Jei žymima „Ne“, nurodomi pažeidimai (šio akto punktas (-ai))
1.2.	su techninio pobūdžio pažeidimais	-	Jei žymima „Taip“, nurodomi pažeidimai
1.3.	su mažareikšmiais procedūriniais pažeidimais	-	Jei žymima „Taip“, nurodomi pažeidimai
1.4.	su trūkumais, kuriuos galima pašalinti nepažeidžiant teisės aktų reikalavimų ar trečiųjų asmenų teisėtų interesų	-	Jei žymima „Taip“, nurodomi trūkumai (šio akto punktas (-ai)) ir subjektas, kuriam surašytas privalomasis nurodymas, nurodymo data ir Nr.
2.	Prisijungimo sąlygų išdavimo terminai atitinka Statybos įstatymo nustatytus terminus	Jei žymima „Ne“, nurodoma, kurie subjektai per kiek laiko išdavė prisijungimo sąlygas
3.	Specialiųjų reikalavimų išdavimo terminai atitinka Statybos įstatymo nustatytus terminus	Jei žymima „Ne“, nurodoma, kurie subjektai per kiek laiko išdavė Specialiuosius reikalavimus

Pažeidimai, kai nustatyta, kad SLD išduotas neteisėtai (teisės aktas, straipsnis, dalis, punktas):

__________________________________________________________________________

Pažeidimų (jeigu jie nustatyti) padarymo laikas:

____________________

Priedo pakeitimai:

Nr. 1V-43, 2012-03-21, Žin., 2012, Nr. 42-2096 (2012-04-07), i. k. 112301IISAK0001V-43

Nr. 1V-7, 2014-01-08, paskelbta TAR 2014-02-14, i. k. 2014-01583

Nr. 1V-69, 2014-05-07, paskelbta TAR 2014-05-12, i. k. 2014-05349

Planavimo sąlygų ir statybą leidžiančių dokumentų išdavimo teisėtumo, prisijungimo sąlygų ir specialiųjų reikalavimų išdavimo terminų laikymosi, išduotų prisijungimo sąlygų ar specialiųjų reikalavimų teisėtumo ir atsisakymo išduoti prisijungimo sąlygas ar specialiuosius reikalavimus teisėtumo tikrinimo tvarkos aprašo

4 priedas

Proceso srauto diagrama

Papildyta priedu:

Nr. 1V-171, 2014-11-11, paskelbta TAR 2014-11-11, i. k. 2014-16632

Planavimo sąlygų ir statybą leidžiančių dokumentų išdavimo teisėtumo, prisijungimo sąlygų ir specialiųjų reikalavimų išdavimo terminų laikymosi, išduotų prisijungimo sąlygų ar specialiųjų reikalavimų teisėtumo ir atsisakymo išduoti prisijungimo sąlygas ar specialiuosius reikalavimus teisėtumo tikrinimo tvarkos aprašo

5 priedas

Proceso srautų diagramoje naudojamų simbolių sąrašas ir reikšmių apibūdinimai:

Simbolis	Pavadinimas	Simbolio reikšmė
Proceso veiksmas (etapas)	Proceso veiksmas (etapas), kuris yra atliekamas proceso vykdymo metu.
Proceso veiksmas (etapas), kuris susideda iš daug veiklų	Proceso veiksmas (etapas), kuris yra atliekamas proceso vykdymo metu. Veiksmą sudaro daugiau nei viena veikla.
Automatizuota užduotis	Automatizuota užduotis, kad turėtų būti vykdomas procesas.
Subprocesas – nuoroda į kitą procesą	Subprocesas yra sudėtinė veikla procese. Ji gali būti skaidoma į detalesnius lygmenis (atskirus procesus).
Proceso pradžia	Proceso pradžia.
Proceso pabaiga	Proceso pabaiga.
Lygiagretūs veiksmai	Lygiagrečiai atliekami keli proceso veiksmai.
Sprendimo priėmimas (išsišakojimo taškas)	Sprendimo priėmimas, kuris lemia atliekamas vienas ar keli veiksmai iš galimų proceso veiksmų. Gali būti atliekamas vienas arba visi galimi veiksmai.
Sprendimo priėmimas	Sprendimo priėmimas, kuris lemia tolesnius proceso veiksmus
Susijęs dokumentas	Susiję dokumentai laikomi artefaktais, kurie neturi tiesioginio poveikio proceso sekos srautui, tačiau suteikia informacijos apie tai, ko reikia veiksmams atlikti (kas sukuriama juos atliekant ir pan.)
Informacinė sistema	Informacinė sistema
Laikas	Laikas, per kurį turi būti atliktas proceso veiksmas.
Proceso sekos ryšys	Proceso sekos ryšys rodo, kokia tvarka atliekami proceso veiksmai (etapai)
Proceso asociacijos ryšys	Proceso asociacijos ryšys rodo, su kokiu veiksmu siejamas susijęs dokumentas
Plaukimo takelis	Plaukimo takelis rodo proceso dalyvio atsakomybės ribas
Komentaras	Komentarai laikomi artefaktais, kurie neturi tiesioginio poveikio proceso sekos srautui, tačiau suteikia informacijos apie tai, ko reikia veiksmams atlikti (kas sukuriama juos atliekant ir pan.)

__________________

Papildyta priedu:

Nr. 1V-171, 2014-11-11, paskelbta TAR 2014-11-11, i. k. 2014-16632

Pakeitimai:

1.

Valstybinė teritorijų planavimo ir statybos inspekcija prie Lietuvos Respublikos aplinkos ministerijos, Įsakymas

Nr. 1V-43, 2012-03-21, Žin., 2012, Nr. 42-2096 (2012-04-07), i. k. 112301IISAK0001V-43

Dėl Valstybinės teritorijų planavimo ir statybos inspekcijos prie Aplinkos ministerijos viršininko 2011 m. vasario 4 d. įsakymo Nr. 1V-17 "Dėl Planavimo sąlygų, planavimo sąlygų sąvadų ir statybą leidžiančių dokumentų parengimo bei išdavimo atitikties teisės aktų reikalavimams tikrinimo tvarkos aprašo patvirtinimo" pakeitimo

2.

Valstybinė teritorijų planavimo ir statybos inspekcija prie Lietuvos Respublikos aplinkos ministerijos, Įsakymas

Nr. 1V-170, 2013-10-25, Žin., 2013, Nr. 113-5676 (2013-10-30), i. k. 113301IISAK001V-170

Dėl Valstybinės teritorijų planavimo ir statybos inspekcijos prie Aplinkos ministerijos viršininko 2011 m. vasario 4 d. įsakymo Nr. 1V-17 "Dėl Planavimo sąlygų, planavimo sąlygų sąvadų ir statybą leidžiančių dokumentų parengimo bei išdavimo atitikties teisės aktų reikalavimams tikrinimo tvarkos aprašo patvirtinimo" pakeitimo

3.

Valstybinė teritorijų planavimo ir statybos inspekcija prie Aplinkos ministerijos, Įsakymas

Nr. 1V-7, 2014-01-08, paskelbta TAR 2014-02-14, i. k. 2014-01583

Dėl Valstybinės teritorijų planavimo ir statybos inspekcijos prie Aplinkos ministerijos viršininko 2011 m. vasario 4 d. įsakymo Nr. 1V-17 „Dėl Planavimo sąlygų, planavimo sąlygų sąvadų ir statybą leidžiančių dokumentų parengimo bei išdavimo atitikties teisės aktų reikalavimams tikrinimo tvarkos aprašo patvirtinimo“ pakeitimo

4.

Valstybinė teritorijų planavimo ir statybos inspekcija prie Aplinkos ministerijos, Įsakymas

Nr. 1V-69, 2014-05-07, paskelbta TAR 2014-05-12, i. k. 2014-05349

Dėl Valstybinės teritorijų planavimo ir statybos inspekcijos prie Aplinkos ministerijos viršininko 2011 m. vasario 4 d. įsakymo Nr. 1V-17 „Dėl Planavimo sąlygų, planavimo sąlygų sąvadų ir statybą leidžiančių dokumentų parengimo bei išdavimo atitikties teisės aktų reikalavimams tikrinimo tvarkos aprašo patvirtinimo“ pakeitimo

5.

Valstybinė teritorijų planavimo ir statybos inspekcija prie Aplinkos ministerijos, Įsakymas

Nr. 1V-171, 2014-11-11, paskelbta TAR 2014-11-11, i. k. 2014-16632

Dėl Valstybinės teritorijų planavimo ir statybos inspekcijos prie Aplinkos ministerijos viršininko 2011 m. vasario 4 d. įsakymo Nr. 1V-17 „Dėl Planavimo sąlygų, planavimo sąlygų sąvadų ir statybą leidžiančių dokumentų parengimo bei išdavimo atitikties teisės aktų reikalavimams tikrinimo tvarkos aprašo patvirtinimo“ pakeitimo